Lisa 2

KINNITATUD

SA Eesti Teadusagentuur juhatuse 30.07.2013. a

käskkirjaga nr 1-1.4/13/96

**Personaalsete uurimistoetuse taotluse eelarve koostamise põhimõtted**

**Personaalsete uurimistoetuse taotluse eelarve koostamine**

Personaalsete uurimistoetuse (edaspidi *PUT*) taotluse eelarve koostatakse käesoleva juhendi järgi[[1]](#footnote-2).

**Stardi- ja otsinguprojekt**

Sihtasutuse Eesti Teadusagentuuri (edaspidi *teadusagentuur*) hindamisnõukogu annab hinnangu PUT stardi- ja otsinguprojekti taotluse eelarvele arvestades uurimisprojekti täitmiseks vajalike töökohtade arvu ja struktuuri põhjendatust.

PUT stardi- ja otsinguprojekti taotluse eelarve koostatakse üheks eelarveaastaks. Eelarveaasta algab 1. jaanuaril ja lõpeb 31. detsembril. Stardi- ja otsinguprojekti rahaline maht on orienteeruvalt 50 000.- kuni 70 000.- eurot aastas. Jätkutaotluse eelarve lähtub taotletavale aastale eelnenud aastal eraldatud mahust, välja arvatud juhul, kui PUT stardi- ja otsinguprojekti algusaasta lepingus ei ole kokku lepitud teistes tingimustes.

**Stardi- ja otsinguprojekti rahalise mahu määratlemiseks kasutatakse järgmisi elemente:**

1. otseste kulude puhul:
   1. stardi- ja otsinguprojekti täitjate personalikulu arvestuslikud määrad;
   2. rahastatavate täistöökohtade ekvivalentide arv;
   3. stardi- ja otsinguprojekti täitmise teiste otseste kulude suurus.
2. üldkulu puhul teadusagentuuri poolt stardi- ja otsinguprojektidele kehtestatud taotlusvooru põhised põhimõtted.

**I. Otsesed kulud**

Personalikulude katmiseks ette nähtud kogusumma tuleneb personalikulude määrast ja täistöökohtade arvust[[2]](#footnote-3). Kraadiõppuritele makstavaid stipendiume eraldi ei taotleta. Stipendiumideks on võimalik kasutada personalikuludeks eraldatavat raha.

1. Uurimisprojekti täitjate personalikulu arvestuslikud määrad.

Hindamisnõukogu ettepanekul kehtestatakse arvestuslikud täiskohaga töötajate personalikulu määrad. Arvestuslik personalikulusuurus koosneb brutopalgast koos kõigi riiklike maksudega. See on suurus, mille järgi eraldatakse raha, aga mis ei ole toetuse saajale siduv töötasu määramisel.

2014. aastaks määrab teadusagentuur uurimisprojektijuhi arvestuslikuks personalikuluks stardiprojekti korral 27 000.- ja otsinguprojekti korral 32 000.- eurot ning täitja arvestuslikuks personalikuluks 16 000.- eurot.

1. Rahastatavate täistöökohtade ekvivalentide arv.

Rahastatavate täistöökohtade ekvivalentide arvu aluseks on taotluses kirjeldatud põhjendatud vajadus töökohtade järgi. Hindamisnõukogu hindab uurimisprojekti ülesannete täitmisest lähtuvalt taotletud töökohtade arvu ja struktuuri otstarbekust ning otsustab selle ning taotlusele antud lõpphinde põhjal, mitut töökohta taotletud uurimisprojekti täitmiseks rahastatakse.

1. Uurimisprojekti täitmise teiste otseste kulude suurus.

Lisaks personalikuludele rahastatakse ka uurimisprojekti täitmiseks vajalikke muid otseseid teadustöö kulusid (sh aparatuuri ja seadmete soetamiskulud, lähetuskulud, teadustöö publitseerimisega seotud kulud jms). Taotlusvormil kirjeldatakse need kulud etteantud eelarveridade kaupa lisades igale reale selgituse, milleks antud kulu on planeeritud. Hindamisnõukogu hindab kuluridade põhjendatust võttes arvesse taotluse valdkondlikku spetsiifikat. Hindamisnõukogu võib oma otsust põhjendades vähendada taotletud teiste otseste kulude suurust.

* 1. Lähetuskulude puhul tuleb selgitada, kuidas kavandatavad lähetused aitavad kaasa uurimisprojekti täitmisele.
  2. Uurimisprojekti täitmisega otseselt seotud põhivara(vastavalt vastuvõtva asutuse sätestatud määratlusele) soetamise kulud. Lisada vastav selgitus.
  3. Sisseostetavad teadus- ja arendusteenused (allhanked). Allhanke korras võib kolmanda(te)le osapool(t)ele delegeerida ainult uurimisprojekti täitmist toetavaid teadus- ja arendusteenuseid (nt analüüsid, küsitlused jms.). Sisseostetavate teenuste osakaal võib olla kuni 20% uurimisprojekti otseste kulude summast. Lisada vastav selgitus.
  4. Uurimisprojekti täitmisel saadud teadus- ja arendustegevuse tulemuste publitseerimise ja populariseerimisega ning intellektuaalomandi kaitsmisega seotud kulud. Lisada vastav selgitus.
  5. Muudteadustöö läbiviimiseks vajalikudotsesed kulud lähtuvalt uurimisprojekti eripärast. Siia kuuluvad näiteks teadustööks vajalike materjalide ja väikevahendite kulud, teadusaparatuuri hooldamise kulud, teadusfoorumite korraldamise ja nendel osalemise tasud, kolmandatele isikutele (k.a doktorandid, magistrandid ja vähemalt 180 EAP ulatuses õppekava läbinud bakalaureuse- ja magistriõppe integreeritud õppekavadel õppivad üliõpilased, kellel ei ole asutusega töölepingut) hüvitatavad sõidukulud ja muud sellised kulud, mis on uurimisprojekti läbiviimiseks vajalikud ning vastavalt identifitseeritavad. Lisada vastav selgitus.

Jätkutaotluse eelarves on uurimisprojekti täitmise teiste otseste kulude real lubatud teha kuluridade lõikes muudatusi.

**II. Üldkulu**

Üldkulu on teadus- ja arendusasutuse uurimisprojekti täitmisega kaudselt seotud kulu, sealhulgas taristu ülalpidamise kulud ja amortisatsioonikulu. 2014. aastal moodustab üldkulu koos amortisatsioonikulude komponendiga stardi- ja otsinguprojekti korral arvestuslikult 20% otseste kulude (v.a sisseostetavad teadus- ja arendusteenused) summast.

**Toetuse eraldamise leping**

Stardi- ja otsinguprojekti korral sõlmib teadusagentuur uurimisprojekti juhi ja vastuvõtva asutusega kolmepoolse, ühe-aastase eraldislepingu. Mitmeaastase uurimisprojekti korral sõlmitakse eraldisleping igal aastal uuesti.

Eraldislepingus on ära toodud osapoolte vastastikused õigused, kohustused ja vastutus.

Taotlejal on enne eraldislepingu sõlmimist õigus teha hindamisnõukogu poolt talle taotletust erinevas mahus määratud toetuse eelarves muudatusi (eraldatud toetuse eelarve piires otseste kulude täpsustav jaotus kuluridade lõikes).

Toetus eraldatakse vastuvõtvale asutusele, kellel on kohustus lubada uurimisprojekti juhil kasutada eraldatud toetuse otseste kulude osa projekti täitmiseks kooskõlas taotlusega.

**Järeldoktoriprojekt**

Hindamisnõukogu ettepanekul kehtestab teadusagentuur järeldoktori töötasu, teadustöö kulude ja ümberasumistoetuse suuruse.

PUT järeldoktoriprojekti taotluse eelarve koostatakse kogu perioodiks (v.a välisriiki suunduva järeldoktoritoetuse saaja järeldoktoriprojekti lisa-aasta). Eelarveaasta algab 1. jaanuaril ja lõpeb 31. detsembril.

Välisriiki suunduva järeldoktoritoetuse saajal on õigus kolme aasta jooksul peale järeldoktoriprojekti täitmise lõpetamist koostööasutuses taotleda järeldoktoriprojekti pikendamist ühe aasta võrra töötamiseks Eesti teadus- ja arendusasutuses (lisa-aasta).

**Järeldoktoriprojekti rahalise mahu määratlemiseks kasutatakse järgmisi elemente:**

1. otseste kulude puhul:
   1. järeldoktori töötasu suurus;
   2. muude teadustöö kulude suurus;
   3. järeldoktori ühekordse ümberasumistoetuse suurus.
2. üldkulu määr.

**I. Otsesed kulud**

1. Järeldoktori töötasu suurus.

Hindamisnõukogu ettepanekul kehtestatakse arvestuslik täiskohaga järeldoktoriprojekti täitja töötasu määr. Töötasu sisaldab kõiki riiklikke makse, makseid ja seadusest tulenevaid hüvitisi. See on määr, mille järgi eraldatakse raha, aga mis ei ole toetuse saajale siduv töötasu määramisel.

2014. aastaks määrab teadusagentuur järeldoktoriprojekti juhi personalikuluks 27 000.- eurot.

1. Muude teadustöö kulude suurus.

2014. aastaks määrab teadusagentuur muude teadustöö kulude suuruseks eksperimentaalse uurimisprojekti puhul 6000.- eurot ja mitte-eksperimentaalsete uurimisprojektide puhul 3200.- eurot. Muude teadustöö kulude hulka kuuluvad näiteks teadustööks vajalike materjalide ja väikevahendite kulud, teadusaparatuuri hooldamise kulud, lähetuskulud, teadusfoorumitel osalemise tasud, järeldoktoriprojekti täitmisel saadud teadus- ja arendustegevuse tulemuste publitseerimise ja populariseerimisega ning intellektuaalomandi kaitsmisega seotud kulud ja muud sellised kulud, mis on uurimisprojekti läbiviimiseks vajalikud ning vastavalt määratletavad. Muudele teadustöö kuludele kohalduvad Eesti seadustega ettenähtud maksud.

1. Järeldoktori ühekordse ümberasumistoetuse suurus.

Järeldoktoril on õigus taotleda ühekordset ümberasumistoetust. 2014. aastaks määrab teadusagentuur ümberasumistoetuse suuruseks 6500.- eurot. Ümberasumistoetuse eraldamise põhjendatust hindab hindamisnõukogu. Ümberasumistoetus makstakse ühekordse summana vastuvõtvale asutusele. Ümberasumistoetusele kohalduvad Eesti seadustega ettenähtud maksud.

**II Üldkulu**

Üldkulu on asutuse uurimisprojekti täitmisega kaudselt seotud kulu, sealhulgas taristu ülalpidamise kulud ja amortisatsioonikulu. 2014. aastal moodustab üldkulu koos amortisatsioonikulude komponendiga järeldoktoriprojekti korral arvestuslikult 5% otseste kulude summast.

**Toetuse eraldamise leping**

Järeldoktoriprojekti toetamiseks sõlmib teadusagentuur toetuse saaja ja vastuvõtva asutusega kolmepoolse lepingu toetuse kogu perioodiks (v.a välisriiki suunduva järeldoktoritoetuse saaja lisa-aasta, mille korral sõlmitakse uus kolmepoolne leping). Lepingus on ära toodud osapoolte vastastikused õigused, kohustused ja vastutus.

Toetus eraldatakse vastuvõtvale asutusele, kellel on kohustus lubada järeldoktoril kasutada eraldatud toetuse otseste kulude osa projekti täitmiseks kooskõlas taotlusega.

Andres Koppel

juhatuse esimees

Sihtasutus Eesti Teadusagentuur

1. Käesolev juhend ei kohaldu 2013. aastal alanud PUT uurimisprojektidele. [↑](#footnote-ref-2)
2. Töötasu võib PUT-st maksta uurimisprojekti juhile ja täitjatele ainult sel ajavahemikul, mil nad osalevad uurimisprojekti täitmises. Doktorantidele, magistrantidele ja vähemalt 180 EAP ulatuses õppekava läbinud bakalaureuse- ja magistriõppe integreeritud õppekavadel õppivatele üliõpilastele võib PUT-st maksta stipendiumi. [↑](#footnote-ref-3)